Citroën Berlingo

Το Citroën Berlingo είναι ένα επαγγελματικό αυτοκίνητο τύπου ελαφρύ βαν, που κατασκευάζεται από τη γαλλική αυτοκινητοβιομηχανία Citroën από το 1996, ενώ το 2008 κυκλοφόρησε η δεύτερη γενιά του. Η τρίτη γενιά του Berlingo, μαζί με τα στενά συγγενικά Peugeot Rifter και Opel Combo, παρουσιάστηκαν στο Σαλόνι Αυτοκινήτου της Γενεύης τον Μάρτιο του 2018.

 Πρώτη γενιά 

Η πρώτη γενιά του Citroën Berlingo λανσαρίστηκε τον Ιούλιο του 1996, ως ο επίσημος διάδοχος του Citroën C15. Το αρχικό Berlingo βασίστηκε στο σασί και στα μηχανικά μέρη των εκδόσεων station wagon των (συγγενικών μεταξύ τους) μικρομεσαίων οικογενειακών μοντέλων Citroën ZX και Peugeot 306. Στα πλαίσια της πολιτικής του Ομίλου PSA, το Citroën Berlingo μοιραζόταν το ίδιο σασί και με το επαγγελματικό Peugeot Partner. Κατά την παρουσίασή του, το Berlingo, με το αεροδυναμικό μπροστινό μέρος του και τον κυβοειδή χώρο αποσκευών, θεωρήθηκε ως πρακτικός διάδοχος του 2CV AK400, το οποίο ήταν η επαγγελματική έκδοση βαν του Citroën 2CV.

Τον Νοέμβριο του 2002, το Berlingo υπέστη έναν επανασχεδιασμό στο μπροστινό μέρος και στο σαλόνι. Όσα μοντέλα κατασκευάστηκαν μετά, αναφέρονται ως Berlingo I Φάσης 2, ενώ τα παλαιότερα αναφέρονται από τότε ως Berlingo πρώτης γενιάς Φάσης 1. Επιπλέον, προσφέρθηκε και μία συμβατική εκδοχή, υπό την ονομασία Multispace, και κατάφερε υψηλές πωλήσεις σε αρκετές χώρες της Ευρώπης, λόγω της πρακτικότητάς της και της χαμηλής τιμής της. Ως αποτέλεσμα, και το Berlingo δεύτερης γενιάς προσέφερε επίσης και μία εκδοχή Multispace.

 Κινητήρες 

Το Citroën Berlingo πρώτης γενιάς, Φάσης 1 και Φάσης 2, κυκλοφόρησε με τους εξής κινητήρες, όλοι 4-κύλινδροι σε σειρά (Ι4), εκτός φυσικά από την ηλεκτροκίνητη έκδοση Berlingo Electrique.

ΚυβισμόςΚινητήραςΙσχύςΡοπή1.4 L (1.360 cm³) TU355 kW (74 hp/75 PS)  121 N·m (89 ft·lbf)1.4 L GNV (1.360 cm³)TU355 kW (74 hp/75 PS)  121 N·m (89 ft·lbf) CNG1.6 L (1.560 cm³)DV6 HDi55–68 kW (74–91 hp/75–92 PS)169–216 N·m (125–159 ft·lbf)1.6 L (1.587 cm³)TU580 kW (107 hp/109 PS)147 N·m (108 ft·lbf)1.8 L (1.761 cm³)XU βενζίνηςinjection66 kW (89 hp/90 PS)147 N·m (108 ft·lbf)1.9 L (1.868 cm³ /1.905 cm³)XUD IDIdiesel52 kW (70 hp/71 PS)120 N·m (88 ft·lbf)2.0 L (1.997 cm³)DW10 HDidiesel66 kW (89 kW/90 PS)205 N·m (151 ft·lbf)Berlingo ElectriqueΗλεκτρικός28 kW (37,5 hp/38 PS)180 N·m (132 ft·lbf)

 Δεύτερη γενιά 


Το Berlingo πρώτης γενιάς αντικαταστάθηκε από δύο διαφορετικά μοντέλα: το Citroën Nemo, που παρουσιάστηκε τον Οκτώβριο του 2007, και το Berlingo δεύτερης γενιάς, που παρουσιάστηκε τον Ιανουάριο του 2008, ταυτόχρονα με το δίδυμο Peugeot Partner δεύτερης γενιάς. Το Berlingo II κυκλοφόρησε στις αγορές της Ευρώπης τον Απρίλιο του 2008, ενώ το Partner II μέσα στον Μάιο.

Η εξωτερική αισθητική του Berlingo δεύτερης γενιάς διαμορφώθηκε από τον Gilles Vidal. Το μοντέλο βασίστηκε στην πλατφόρμα του τότε Ομίλου PSA PF2 (Platform 2), που είναι κοινή με αυτήν του Citroën C4 δεύτερης γενιάς και άλλων μοντέλων του ομίλου. Ως αποτέλεσμα, το Berlingo II είναι λίγο μεγαλύτερο σε μήκος από τον προκάτοχό του.

Το 2013, εισήχθη και στη δεύτερη γενιά μια πλήρως ηλεκτροκίνητη έκδοση Berlingo Electrique, όπως είχε συμβεί και στην πρώτη γενιά.

 Κινητήρες 

ΒενζίνηΜοντέλοΚινητήραςΚυβισμόςΙσχύςΡοπήΕκπομπές CO2(gr/km)1.6i 16VI41.587 cm³90 PS (66 kW; 89 hp) στις 5.800 rpm132 N·m (97 lb·ft) στις 2.500 rpm195DieselΜοντέλοΚινητήραςΚυβισμόςΙσχύςΡοπήΕκπομπές CO2(gr/km)1.6 HDi 16VI4 1.560 cm³75 PS (55 kW; 74 hp) στις 4.000 rpm185 N·m (136 lb·ft) στις 1.750 rpm1491.6 HDi 16VI4 1.560 cm³90 PS (66 kW; 89 hp) στις 4.000 rpm215 N·m (159 lb·ft) στις 1.750 rpm1491.6 HDi 16VI4 1.560 cm³110 PS (81 kW; 108 hp) στις 4.000 rpm240 N·m (177 lb·ft) στις 1.750 rpm140

 Τρίτη γενιά 
Στο Σαλόνι Αυτοκινήτου της Γενεύης τον Μάρτιο του 2018, παρουσιάστηκε και εισήχθη η τρίτη γενιά του Citroën Berlingo, μαζί με το στενά συγγενικό Peugeot Rifter. Επίσης συγγενικό με τα δύο αυτά μοντέλα και με ταυτόχρονη παρουσίαση στο ίδιο Σαλόνι και κοινής κατασκευής μαζί, είναι και το σημερινό Opel Combo, λόγω της εξαγοράς της Opel από τον Όμιλο PSA τον Μάρτιο του 2017.

 Βιβλιογραφία 
 Automobil Revue, Katalog 1999, 2002 & 2007.

 Εξωτερικοί σύνδεσμοι 

 Η επίσημη Ελληνική ιστοσελίδα του Citroën Berlingo
 Citroën Berlingo review από το «WhatVan?»
 www.citroenorigins.fr/ Citroën Berlingo πρώτης γενιάς (στα γαλλικά)
 www.citroenorigins.fr/ Citroën Berlingo δεύτερης γενιάς (στα γαλλικά)

Berlingo
Κατηγορία:Επαγγελματικά αυτοκίνητα
Κατηγορία:Γαλλικά αυτοκίνητα